આપણા સમાજમાં તેવી અનેક મહિલાઓ છે જે ઘર છોડીને નોકરી નથી કરી શકતી તેમની સામાજિક જરૂરિયાતો તેમને તેમ કરતા રોકે છે. અમદાવાદના જ એક ટિફન સર્વિસ વાળા બેનની વાત કરું તો તેમના પતિની મૃત્યુ બાદ તેમના પર ઘર નિર્વાહ ચલાવાની જવાબદારી આવી ગઇ. પણ પોતાના બે નાના બાળકોને છોડીને નોકરી કરવા જવું તેમના માટે શક્ય નહતું. તો આ બહેને ઘરે જ ટિફિન સર્વિસ ખોલી લીધી. અને આ રીતે પરિવારને પણ સાચવ્યો અને પોતાના આત્મસન્માનને પણ.